บอร์ด TRITN ไฟเขียวปันผล 0.0034 บ. หลังล้างขาดทุนสะสม จ่อขึ้น XD 10 พ.ค.นี้
บอร์ด TRITN ไฟเขียวปันผล 0.0034 บ. หลังล้างขาดทุนสะสม จ่อขึ้น XD 10 พ.ค.นี้ กำหนดจ่าย 24 พ.ค.62
13 มี.ค. 2562

บริษัท ไทรทัน โฮลดิ้ง จำกัด (มหาชน) หรือ TRITN เปิดเผยว่า ที่ประชุมคณะกรรมการบริษัทมีมติอนุมัติจ่ายปันผลเป็นครั้งแรกหลังล้างขาดทุนสะสมและ turn around ในอัตรา 0.0034 บาทต่อหุ้น โดยกําหนดให้วันที่ 13 พฤษภาคม 2562 เป็นวัน record date และจ่ายเงินปันผลภายในวันที่ 24 พฤษภาคม 2562
นอกจากนี้ยังรอลงมติพิจารณาอนุมัติเพิ่มทุนแบบ PP ให้กับ Asia Alpha Equity Fund 3 และ บริษัท บรุ๊คเคอร์ กรุ๊ป จํากัด (มหาชน) (Brook) จำนวนรวมไม่เกิน 1,600 ล้านหุ้น ที่บริษัทได้รับชำระเงินเพิ่มทุนมาแล้ว 560 ล้านบาท ตั้งแต่เดือนกุมภาพันธ์ที่ผ่านมา
อีกทั้งปัจจุบัน TRITN มีเงินสด 500 ล้านบาทในมือ ซึ่งเมื่อรวมกับเงินที่ได้ PP มา รวมแล้วมีเงินในมือกว่าพันล้านบาท